8.9.2022 г.
BG
Официален вестник на Европейския съюз
C 345/5
V (Становища)
СЪДЕБНИ ПРОЦЕДУРИ
СЪД НА ЕАСТ Молба за консултативно становище от Съда на ЕАСТ, подадена от Oslo tingrett (Районен съд на Осло) на 14 март 2022 г. по дело Stendi AS -Norlandia Care Norge AS срещу Oslo kommune v/ordføreren (Дело E-4/22) (2022/C 345/04) На 14 март 2022 г. към Съда на ЕАСТ беше отправена молба от Районния съд на Осло (Oslo tingrett), получена в деловодството на Съда на 30 март 2022 г., за консултативно становище по делото Stendi AS & Norlandia Care Norge AS срещу Oslo kommune v/ordføreren по следните въпроси: Относно това дали обществената поръчка попада в обхвата на понятието за услуга или извън него: 1.
Следва ли възмездният договор за предоставяне на дългосрочни места в домове за възрастни хора, чието възлагане се извършва при описаните [в молбата] условия, да се счита за договор за предоставяне на „услуги“ по смисъла на член 2, параграф 1, точка 9 от Директива 2014/24/ЕС?
Относно изключението в член 32 от Споразумението за ЕИП за упражняване на публична власт: 1.
Засегната ли е възможността публичен възлагащ орган да се позове на изключението, предвидено в член 32 от Споразумението за ЕИП във връзка с член 39, от това дали: а) въпросните услуги преди това са били предмет на обществени поръчки за услуги между възлагащия орган и организации с нестопанска цел и други доставчици (които не са с нестопанска цел)?
б) други възлагащи органи в същата държава все още избират да сключват договори за еквивалентни услуги както с организации с нестопанска цел, така и с други доставчици (които не са с нестопанска цел)?
в) правомощието да взема решения за прилагане на принудителни здравни грижи по отношение на лица, които нямат правоспособност да дават съгласието си и които се противопоставят на тези грижи, не се предоставя пряко на изпълнителя на обществената поръчка, а на здравния персонал, работещ за изпълнителя? 2.
Как следва да се тълкува формулировката „дори и инцидентно“ в член 32 от Споразумението за ЕИП във връзка с член 39?
Относно запазването на поръчки за организации с нестопанска цел: 1.
Допускат ли членове 31 и 36 от Споразумението за ЕИП и членове 74—77 от Директива 2014/24/ЕС национална правна уредба, която позволява на възлагащите органи да запазят правото на участие в процедури за възлагане на обществени поръчки, свързани със здравни и социални услуги, за „организации с нестопанска цел“ при условията, предвидени във въпросната национална правна разпоредба?